b"\n_START_ARTICLE_\nApollo 18 (film)\n_START_SECTION_\nVsebina\n_START_PARAGRAPH_\nDecembra 1974 je posadka preklicane odprave Apollo 18 seznanjena, da bo odprava izvedena v popolni tajnosti ministrstva za obrambo ZDA. Komandant Nathan Walker, poro\xc4\x8dnik Colonel John Grey in kapitan Ben Anderson\xc2\xa0se odpravijo na luno, da bi tam postavili radarje, ki bi ZDA opozorili na mo\xc5\xbeen jedrski napad SSSR._NEWLINE_Walker in Anderson pristaneta na luni, Grey pa ostane na plovilu. Par vzame nekaj vzorcev kamnov in med vra\xc4\x8danjem na plovilo sli\xc5\xa1ita \xc4\x8dudne zvoke ter opazita majhne kamne, ki se premikajo sami od sebe. Houston jim razlo\xc5\xbei, da zvoki prihajajo iz radarjev. Kasneje odkrijeta na luni stopinje, ki jih vodijo do krvavega sovjetskega plovila, kjer najdeta mrtvega kozmonavta. Walker povpra\xc5\xa1a Houston o prisotnosti Sovjetov na luni, vendar mu odgovorijo da morajo nadaljevati z odpravo.  _NEWLINE_Walker in Anderson naslednji dan odkrijeta, da je izginila zastava ki sta jo postavila. Odprava je zaklju\xc4\x8dena in pripravljeni so se vrniti domov, ko naenkrat za\xc4\x8dne plovilo mo\xc4\x8dno tresti. Plovilo je mo\xc4\x8dno po\xc5\xa1kodovano in Walker odkrije ne\xc4\x8dlove\xc5\xa1ke sledi, kar pove\xc5\xbee z nezemeljskim \xc5\xbeivljenjem. Walker sluti da je nekaj v njegovem skafandru in z grozo opazi, da ima v \xc4\x8deladi pajku podobno bitje. Walker izgine in Anderson ga najde nezavestnega zunaj plovila. Walker nato pride k sebi in astronavta odkrijeta, da ne moreta priklicati Houstona ali Greya na plovilo.Anderson za\xc4\x8dne sumiti, da so jih na luno poslali samo zaradi vesoljcev. Walker za\xc4\x8dne kazati simptome hitre oku\xc5\xbebe in postane paranoi\xc4\x8den. Kamere nato ujamejo premikajo\xc4\x8de kamne, kar se izka\xc5\xbee da nezemljani uporabljajo kamne za kamufla\xc5\xbeo. Walker nato izgubi razum in sku\xc5\xa1a uni\xc4\x8diti kamere in plovilo. Ugotovita, da je sovjetsko plovilo edino mesto s kisikom, zato se odpravita tja. Walker uni\xc4\x8di vozilo in pobegne stran, saj se no\xc4\x8de vrniti na Zemljo, kjer bi lahko \xc5\xa1iril oku\xc5\xbebo. _NEWLINE_Anderson se zbudi in najde Walkerja, kjer sta na\xc5\xa1la mrtvega kozmonavta. Walkerja napadejo nezemljani in Anderson sku\xc5\xa1a pobegniti vendar se je prisiljen vrniti v sovjetsko plovilo. Anderson tam uporabi radio in pokli\xc4\x8de kontrolorje SSSR, ki ga ve\xc5\xbeejo z ameri\xc5\xa1kim obrambnim ministrstvom. Tam mu povejo, da ga ne smejo spustiti na Zemljo saj se zavejo situacije in zmotno verjamejo da je oku\xc5\xbeen. Anderson uspe priklicati Greya in mu pove, da se bo sku\xc5\xa1al vrniti na njihovo drugo plovilo. Takrat se vrne Walker, ki je zdaj popolnoma neuravnove\xc5\xa1en. Vendar preden sku\xc5\xa1a slednji napasti Andersona, ga ubijejo nezemljani. Andersona prav tako napadejo nezemljani in video se kon\xc4\x8da._NEWLINE_''Uradna'' usoda astronavtov je, da so umrli v eksploziji in njihovih trupel niso na\xc5\xa1li. Film se kon\xc4\x8da s trditvijo, da je veliko \xc5\xa1tevilo vzorcev kamnov iz prej\xc5\xa1njih odprav Apollo izginilo.\n_START_SECTION_\nDrugi konci\n_START_PARAGRAPH_\nV prvem koncu je Ben v plovilu, Nata pa napadejo bitja v njegovi \xc4\x8deladi, ki mu raznesejo glavo in ubijejo. Bena nato obkro\xc5\xbeijo nezemljani, ter izgubi kisik v plovilu, ter umre. Nezemljan nato odide in film se kon\xc4\x8da._NEWLINE_V naslednjem koncu je Ben v plovilu, ko ga napadejo nezemljani. Nezemljan vdre v plovilo skozi okno in ubije Bena._NEWLINE_V zadnjem koncu je Ben v plovilu, kjer se zdru\xc5\xbei z ladjo Svoboda, kjer je bil John. Ben je oku\xc5\xbeen in plovilo za\xc4\x8dne padati nazaj na luno. \xc4\x8cez nekaj sekund Ben umre ob strmoglavljenju."